Document ID: 32005R2152

KOMMISSIONENS FORORDNING (EF) Nr. 2152/2005
af 23. december 2005
om ændring af forordning (EF) nr. 327/98 om åbning og forvaltning af visse toldkontingenter for indførsel af ris og brudris og af forordning (EF) nr. 1549/2004 om fravigelse af Rådets forordning (EF) nr. 1785/2003 for så vidt angår importordningen for ris og om fastsættelse af særlige overgangsbestemmelser for importen af basmati-ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1785/2003 af 29. september 2003 om den fælles markedsordning for ris (1), særlig artikel 10, stk. 2, og artikel 11, stk. 4,
under henvisning til Rådets afgørelse af 20. december 2005 om indgåelse af en aftale i form af brevveksling mellem Det Europæiske Fællesskab og Kongeriget Thailand i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994 (2), særlig artikel 2, og
ud fra følgende betragtninger:
(1)
Afgørelse af 20. december 2005 indeholder bestemmelser om åbning af et nyt samlet årligt kontingent for indførsel til nulsats af 13 500 t sleben eller delvis sleben ris henhørende under KN-kode 1006 30 og en forøgelse til 100 000 t af det samlede årlige kontingent for indførsel af brudris henhørende under KN-kode 1006 40 00 som omhandlet i artikel 1, stk. 1, litra c), i Kommissionens forordning (EF) nr. 327/98 af 10. februar 1998 om åbning og forvaltning af visse toldkontingenter for indførsel af ris og brudris (3).
(2)
Kommissionens forordning (EF) nr. 1549/2004 (4) indeholder bestemmelser om fravigelse af Rådets forordning (EF) nr. 1785/2003 for så vidt angår importordningen for ris og om fastsættelse af særlige overgangsbestemmelser for importen af basmati-ris.
(3)
For at sikre en bedre administrativ forvaltning af de kontingenter, der er fastsat i forordning (EF) nr. 327/98, er det hensigtsmæssigt at tildele dem individuelle løbenumre.
(4)
I afgørelse af 20. december 2005 fastsættes der særlige bestemmelser om beregningen af toldsatserne for import til Fællesskabet af sleben eller delvis sleben ris henhørende under KN-kode 1006 30 i perioden fra den 1. september 2005 til den 30. juni 2006. Der bør derfor træffes de nødvendige foranstaltninger vedrørende toldsatserne for import af sleben eller delvis sleben ris henhørende under KN-kode 1006 30 for den fastsatte overgangsperiode.
(5)
I afgørelse af 20. december 2005 fastsættes det desuden, at toldsatsen for import af brudris henhørende under KN-kode 1006 40 00 sættes til 65 EUR/t.
(6)
I betragtning af at den aftale, der godkendes ved afgørelse af 20. december 2005, finder anvendelse fra den 1. september 2005, er det hensigtsmæssigt at fastsætte, at nærværende forordnings bestemmelser om toldsatserne for import af sleben eller delvis sleben ris samt brudris anvendes fra samme dato. Det er ligeledes hensigtsmæssigt at fastsætte, at de nye kontingentmængder, der er fastlagt i aftalen med Thailand, anvendes fra den 1. januar 2006, og at forhøje mængderne i det nye samlede kontingent for sleben og delvis sleben ris og kontingentet for brudris forholdsmæssigt for at tage hensyn til mængderne for perioden fra den 1. september 2005 til den 31. december 2005.
(7)
Derfor bør forordning (EF) nr. 327/98 og (EF) nr. 1549/2004 ændres.
(8)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 327/98 foretages følgende ændringer:
1)
Artikel 1 affattes således:
»Artikel 1
1. Den 1. januar hvert år åbnes følgende samlede årlige toldkontingenter for indførsel, fordelt på oprindelseslande og periodetrancher i overensstemmelse med bilag IX:
a)
63 000 t sleben eller delvis sleben ris henhørende under KN-kode 1006 30, toldfrit
b)
20 000 t afskallet ris henhørende under KN-kode 1006 20 til en told på 88 EUR/t
c)
100 000 t brudris henhørende under KN-kode 1006 40 00, med en nedsættelse på 30,77 % af den told, der er fastsat i artikel 1d i Kommissionens forordning (EF) nr. 1549/2004 (5);
d)
13 500 t sleben eller delvis sleben ris henhørende under KN-kode 1006 30, toldfrit.
2. For 2006 fastsættes de i stk. 1 omhandlede kontingenter og de dertil knyttede periodetrancher i overensstemmelse med bilag X.
2)
I artikel 2 foretages følgende ændringer:
a)
Stk. 1, 2 og 2a udgår.
b)
I stk. 3, andet afsnit, ændres »stk. 1, litra c)« til »artikel 1, stk. 1, litra c) og d)«.
3)
I artikel 3 foretages følgende ændringer:
a)
I stk. 1 ændres »artikel 2« til »artikel 1, stk. 1, litra a), b) og c)«.
b)
I stk. 3 ændres »artikel 2« til »artikel 1 og 2«.
4)
I artikel 4 foretages følgende ændringer:
a)
I stk. 2, første led, ændres »artikel 1, stk. 1, litra a)« til »artikel 1, stk. 1, litra a) og d)«.
b)
I stk. 4 indsættes som litra d):
»d)
I forbindelse med det kontingent, der er omhandlet i artikel 1, stk. 1, litra d), en af angivelserne i bilag VIII.«.
5)
Artikel 5, stk. 1, første afsnit, affattes således:
»Senest to arbejdsdage fra den sidste dag for fristen for indgivelse af licensansøgninger meddeler medlemsstaterne Kommissionen elektronisk og i overensstemmelse med bilag III, hvilke mængder, fordelt på KN-kode med otte cifre og kontingentløbenummer med angivelse af det oprindelsesland, der er ansøgt om i licensansøgningerne; de meddeler endvidere det licensnummer, der er ansøgt om, samt ansøgerens navn og adresse. Når der kræves eksportlicenser, skal eksportlicensnummeret ligeledes angives.«
6)
I artikel 8, stk. 1, affattes indledningen således:
»De kompetente myndigheder meddeler elektronisk og i overensstemmelse med bilag III Kommissionen følgende oplysninger:«
7)
Bilag III affattes som angivet i bilag I til nærværende forordning.
8)
Bilag V affattes som angivet i bilag II til nærværende forordning.
9)
Bilag VII affattes som angivet i bilag III til nærværende forordning.
10)
Teksten i bilag IV til nærværende forordning indsættes som bilag VIII, IX og X.
Artikel 2
I forordning (EF) nr. 1549/2004 foretages følgende ændringer:
1)
I artikel 1a ændres »afskallet ris« til »afskallet ris og sleben og delvis sleben ris«.
2)
Artikel 1b affattes således:
»Artikel 1b
1. Uanset artikel 11, stk. 2, i forordning (EF) nr. 1785/2003 fastsætter Kommissionen senest 10 dage efter udgangen af den pågældende referenceperiode importtolden for sleben eller delvis sleben ris henhørende under KN-kode 1006 30:
a)
til 175 EUR/t i et af følgende tilfælde:
-
når det konstateres, at importen af sleben og delvis sleben ris i hele det netop udløbne produktionsår overstiger 387 743 t
-
når det konstateres, at importen af sleben og delvis sleben ris i produktionsårets første seks måneder overstiger 182 239 t
b)
til 145 EUR/t i et af følgende tilfælde:
-
når det konstateres, at importen af sleben og delvis sleben ris i hele det netop udløbne produktionsår ikke overstiger 387 743 t
-
når det konstateres, at importen af sleben og delvis sleben ris i produktionsårets første seks måneder ikke overstiger 182 239 t.
Kommissionen fastsætter kun toldsatsen, hvis beregningerne i medfør af dette stykke medfører, at den skal ændres. Så længe der ikke er fastsat en ny toldsats, gælder den tidligere fastsatte sats.
2. Ved beregningen af den i stk. 1 omhandlede import tages der hensyn til de mængder, for hvilke der er udstedt importlicenser for sleben eller delvis sleben ris henhørende under KN-kode 1006 30 efter artikel 10, stk. 1, første afsnit, i forordning (EF) nr. 1785/2003 i den tilsvarende referenceperiode.«
3)
Der indsættes følgende som artikel 1d:
»Artikel 1d
Uanset artikel 11, stk. 1, i forordning (EF) nr. 1785/2003 er importtolden for brudris henhørende under KN-kode 1006 40 00 på 65 EUR/t.«
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Artikel 1 anvendes fra den 1. januar 2006.
Artikel 2, nr. 2) og 3), anvendes fra den 1. september 2005. Den første fastsættelse af toldsatser i henhold til artikel 1b i forordning (EF) nr. 1549/2004 som ændret ved artikel 2, nr. 2), i nærværende forordning finder dog sted senest tre dage efter offentliggørelsen af nærværende forordning.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. december 2005.

Labels: 3
17
15